Okresná prokuratúra Vranov nad Topľou 
Nám. Slobody 5, 093 80 Vranov nad Topľou 	

Sp. zn. : Pv 925/13/7713	Vranov nad Topľou, 6.5.2015
EEČ : 2-61-48-2015

U Z N E S E N I E

Trestná vec:	obvinený XXXXX 
Prečin:	Subvenčný podvod podľa § 225 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Vranov nad Topľou
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
ktorého sa tento dopustil tým, že ako poberateľ dávok v hmotnej núdzi z Úradu práce, sociálnych vecí a rodiny XXXXX, si v mesiaci jún 2011 nesplnil svoju zákonnú povinnosť a Úradu práce, sociálnych vecí a rodiny vo Vranove nad Topľou neoznámil zmenu skutočností podstatných pre vyplácanie a výšku priznaných a dávok a to, že ako dobrovoľne nemocensky poistená osoba v období od 15.06.2011, keď bol  práceneschopný, poberal od Sociálnej poisťovne, pobočka XXXXX nemocenské dávky vo výške cca 250,- Eur mesačne, hoci pri podávaní žiadosti o poskytnutie dávok v hmotnej núdzi bol na túto povinnosť  upozornený, čím tak v období od mesiaca júna 2011 do septembra 2011,  neoprávnene poberal  dávky v hmotnej núdzi a tým spôsobil Úradu práce, sociálnych vecí a rodiny vo Vranove nad Topľou škodu vo výške 965,70 Eur,

lebo trestné stíhanie je neprípustné, proti tomu, kto zomrel alebo bol vyhlásený za mŕtveho

Odôvodnenie:
           Uznesením vyšetrovateľa PZ Okresného riaditeľstva PZ, Odboru kriminálnej polície XXXXX XXXXX zo dňa 11.10.2013 bolo podľa § 199 ods. 1 Trestného poriadku, začaté trestné stíhanie pre prečin subvenčného podvodu podľa § 225 ods. 1 Trestného zákona a následne uznesením zo dňa 28.11.2013, bolo podľa § 206 ods. 1 Trestného poriadku, pre tento prečin aj vznesené obvinenie  XXXXX XXXXXa tom skutkovom základe, ako je uvedené vo výrokovej časti tohto uznesenia.

     	Po skončení vyšetrovania, predložil vyšetrovateľ PZ tunajšej okresnej prokuratúre vyšetrovací spis s návrhom na podanie obžaloby. 

     	Preskúmaním predmetného návrhu a s ním aj súvisiaceho vyšetrovacieho spisu som vtedy dospel k záveru, že v danom prípade boli splnené všetky podmienky pre rozhodnutie o podmienečnom zastavení trestného stíhania podľa § 216 ods. 1 Trestného poriadku, keďže   obvinený XXXXX vo svojej výpovedi pred vyšetrovateľom PZ dňa 12.12.2013, spáchanie prečinu priznal a svoje protiprávne konanie aj  oľutoval a vyhlásil, že spáchal skutok za ktorý je trestne stíhaný a vyhlásenie robí slobodne a vážne a bola splnená podmienka týkajúca sa náhrady spôsobenej škody. Na základe týchto skutočností, bolo uznesením spisovej značky Pv 925/13/7713-6 zo dňa 29.01.2014, ktoré nadobudlo právoplatnosť dňa 07.02.2014 prokurátora Okresnej prokuratúry XXXXX podľa § 216 ods. 1 Trestného poriadku,  trestné stíhanie obvineného XXXXX XXXXX zastavené s určením skúšobnej doby podľa § 216 ods. 2 Trestného poriadku v trvaní 12 mesiacov.   
     
     	Podľa § 216 ods. 2 Trestného poriadku  skúšobná doba začala plynúť právoplatnosťou tohto rozhodnutia o podmienečnom zastavení trestného stíhania, t.j. dňa 07.02.2014.  
     
     	Podľa § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie. 

           Pri posuzdovaní skutočnosti, či obvinený XXXXX XXXXX počas skúšobnej doby viedol riadny život, ako sa správal v mieste svojho bydliska, na verejnosti a spoluobčanom a či sa voči nemui v skúšobnej dobe neviedlo trestné či iné konanie, bolo zo správy obecného úradu Obce XXXXX, okr. Vranov nad Topľozu zistené, že obvinený XXXXX XXXXX dňa 14.07.2014 zomrel, čo potvrdzuje aj touto obcou k správe pri pojená kópia oznánmenia evidovaná vo zväzku 9 hrab, ročník 2014, strana 56, por. č. 6, Matričného úradu XXXXX. 

           Podľa § 215 ods. 1 písmena d,) Trestného poriadku, prokurátor zastaví trestné stíhanie, ak je trestné stíhanie neprípustné. 

           Podľa § 9 ods. 1 písmena d,) Trestného poriadku, trestné stíhanie nemožno začať, a ak už bolo začaté, nemožno v ňom pokračovať a musí byť zastavené, proti tomu, kto zomrel alebo bol vyhlásený za mŕtveho.      

S poukazom na vyššie uvedené skutočnosti, bolo potrebné rozhodnúť tak, ako je uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Dušan Hurta
prokurátor